SAM คัดทรัพย์ลงทุนล็อตใหม่ป้ายแดงกว่า 100 รายการ ประมูลออนไลน์
SAM คัดทรัพย์ลงทุนล็อตใหม่ป้ายแดงและทรัพย์อยู่อาศัยทำเลดีทั่วไทย กว่า 100 รายการ มูลค่ารวมกว่า 600 ล้านบาท จัดประมูลออนไลน์
27 มิ.ย. 2565

นายธรัฐพร เตชะกิจขจร กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า SAM เตรียมจัดงานประมูลออนไลน์ คัดทรัพย์สินรอการขาย (NPA) เพื่อการลงทุนและทรัพย์รายย่อยประเภทที่อยู่อาศัยในทำเลดีมีศักยภาพทั่วไทย อาทิ ที่ดินเปล่า โรงงาน/โกดัง โชว์รูม อาคารพาณิชย์ ทาวน์เฮ้าส์ บ้านเดี่ยว คอนโด ฯลฯ จำนวน 117 รายการ มูลค่ารวมกว่า 622.49 ล้านบาท ออกจำหน่าย รองรับการเปิดประเทศเต็มรูปแบบหลัง ศบค. ประกาศผ่อนคลายมาตรการควบคุมโรคโควิด-19 ให้ประชาชนสามารถถอดหน้ากากอนามัยได้ในหลายพื้นที่ตั้งแต่ 1 ก.ค 65 นับว่าเป็นสัญญาณบวกที่ช่วยหนุนบรรยากาศการลงทุนของประเทศและช่วยสร้างความเชื่อมั่นให้แก่ภาคธุรกิจ อีกทั้งยังเป็นโอกาสทองของนักลงทุนรายใหญ่ รายย่อย ผู้ประกอบการและประชาชนที่กำลังมองหาอสังหาริมทรัพย์มือสองมาต่อยอดธุรกิจหรืออยู่อาศัย โดย SAM กำหนดจัดประมูลผ่านช่องทาง Facebook Fanpage ทรัพย์มือสองต้อง SAM ในวันศุกร์ที่ 15 กรกฎาคม 2565 ณ ห้องประชุม 5 ชั้น 39 อาคารซันทาวเวอร์ส บี ถ.วิภาวดีรังสิต กรุงเทพฯ


ตัวอย่างอสังหาริมทรัพย์เพื่อการลงทุนที่น่าสนใจ อาทิ ที่ดินเปล่าติดถนนใหญ่กว่า 165 ไร่ ใจกลางแหล่งท่องเที่ยวสำคัญ ติด ถ.นครนายก-นางรอง ทางไปน้ำตกสาริกา จ.นครนายก ราคาเริ่มต้น 187.91 ล้านบาท ที่ดินเปล่าแปลงใหญ่ติดถนนกว่า 110 ไร่ หน้ากว้างถึง 370 ม. ติด ถ.สายโพนทอง-เสลภูมิ อ.โพนทอง จ.ร้อยเอ็ด และห่างจาก รพ.โพนทอง เพียง 5 กม. ราคาเริ่มต้น 40.45 ลบ. โรงงาน/โกดัง ติด ถ.สายนาหว้า-ศรีสงคราม ใจกลางเมืองนครพนม ห่างจากที่ว่าการอำเภอนาหว้า เพียง 500 ม. ราคาเริ่มต้น 32.99 ลบ. โชว์รูม เนื้อที่เกือบ 1 ไร่ แยกเข้าหมู่บ้านโมเดิร์นวิลล์ ติด ถ.สายเลี่ยงเมืองอุดรธานี ราคาเริ่มต้น 25.31 ลบ. โครงการที่พักอาศัยและพาณิชยกรรม เป็นบ้านเดี่ยวชั้นเดียว 19 หลัง ในหมู่บ้านเบญจมานนท์ ถ.บ้านสว่าง ห่างจากสนามบินนครศรีธรรมราช เพียง 15 นาที ราคาเริ่มต้น 31.99 ลบ. สำหรับอสังหาริมทรัพย์เพื่ออยู่อาศัยที่น่าสนใจ อาทิ บ้านเดี่ยว 2 ชั้น หลังริมสุด เนื้อที่ 55.8 ตร.วา หมู่บ้านชัยพฤกษ์ 3 ห้องนอน 3 ห้องน้ำ ถ.คู้บอน-รามอินทรา ราคาเริ่มต้น 5.85 ลบ. ห้องชุดเพื่อการอยู่อาศัย ในโครงการเมอร์ซีเดซเฮ้าส์คอนโด ใจกลางเมืองพิษณุโลก จำนวน 35 ห้อง พื้นที่ตั้งแต่ 32-56 ตร.ม. ราคาเริ่มต้นพียง 240,000 บาท และอสังหาริมทรัพย์มือสองหลากหลายประเภทอีกจำนวนมากมายผู้สนใจเข้าร่วมประมูลจะต้องลงทะเบียนล่วงหน้าและยื่นซองประมูลพร้อมเอกสารประกอบการประมูลผ่านช่องทางไปรษณีย์ด่วนพิเศษ (EMS) ภายในวันพฤหัสบดีที่ 7 กรกฎาคม 2565 สอบถามรายละเอียดได้ที่ Call Center 02-686-1888 และดูรายละเอียดทรัพย์สินได้ทางเว็บไซต์ที่ www.sam.or.th รวมทั้งช่องทางออนไลน์ที่หลากหลายและสะดวกรวดเร็ว ทั้งแอปพลิเคชัน SAM NPA ในระบบ Android และ IOS หรือแอด ID Line @Samline ติดตาม Facebook Fanpage ทรัพย์มือสองต้อง SAM หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดี ๆ จาก SAM